**ELEKTRIKUTE TÄIENDUSÕPPE ARVESTUS**

**1. Täiendusõppe sisu**

Pidev erialane täiendusõpe, mille ingliskeelne vaste on “continuous professional development” ja mis tähendab kutse taotleja enda initsiatiivil kavandatud ning läbi viidud teadmiste, kogemuste ja oskuste täiendamist kutse-, eri- ja ametialaga seotud ülesannete paremaks täitmiseks. See hõlmab nii tehnilist kui ka mittetehnilist ainestikku.

Täiendusõpe koolituse kaudu

- loengute kuulamine

- osalemine seminaridel ja praktilistel õppustel

- osalemine teadus- ja praktilise kallakuga konverentsidel

- “konstruktiivne” lugemine, st, et loetud materjali kohta sooritatakse eksam või test

- ettekanne konverentsil, seminaril, kursusel

- erialapublikatsioonid

- õpilaste koolitamine või elektrikute väljaõppe juhendamine

- osalemine uute erialaideede ja initsiatiivide väljatöötamise ja juurutamisega seotud komiteede ja töögruppide töös

**2. Täiendusõppe hindamine**

Et arvesse võtta koolituse väärtust lektori kvalifikatsioonist, loengu sisust ja õppuse kestusest tulenevalt, arvutatakse õppuse või selle üksiku osa eest saadav täiendusõppe punktide väärtus kolme teguri korrutisena:

**TP** = **LK** x **ÕS** x **h** ,

kus

 TP – täiendusõppe punkt

 LK – lektori kvalifikatsioon:

 1,2 – ülikooli või kõrgkooli professor

 1,0 – ülikooli või kõrgkooli õppejõud (v.a professor); Eesti volitatud inseneri kutsega spetsialist, kutseõpetaja

 0,8 – diplomeeritud insener

 0,7 – insener

0,6 – valdkonna spetsialist

 ÕS – õppuse sisu

 0,9 - 1,1 – aktuaalsete või perspektiivsete arvutusmeetodite sisu ja projektijuhtimise meetodite selgitamine, praktilise kogemuse üldistamine;

 0,7 - 0,9 – arvutusmeetodite üldpõhimõtete selgitamine, projektijuhtimise ja praktilise kogemuse esitamine;

 0,3 - 0,7 – toote tutvustus, ettevõtte erialaseminar jm;

 h – õppuse kestus akadeemilistes tundides.

Ettekande ettevalmistamise ja esitamise eest arvestatakse lektorile täiendusõppe punkte väärtuses, mis võrdub kuulajatele antava täiendusõppe punktide kolmekordse väärtusega.

**3. Kutsekvalifikatsiooni taotlejale esitatavad miinimumnõuded**

Erinevate kutsekvalifikatsioonide omistamise eelduseks olevate täiendusõppe punktide miinimummahud on toodud kutsestandardite punktis B1“Kutse struktuur“. Kvalifikatsiooninõuded kutse taotlemisel, kutse taastõendamisel.